Държавен вестник, бр. 89, 2022 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  89
НАРЕДБА 
за съдържанието, условията и реда за воде-
не, поддържане и ползване на Регистъра на 
приемно-предавателните станции на наземни 
мрежи, дейностите по чл. 151, ал. 1, т. 16 
от Закона за устройство на територията и 
на уведомленията за разположени точки за 
безжичен достъп с малък обхват
Раздел I
Общи положения
Чл. 1. (1) С настоящата наредба се определят 
съдържанието, условията и редът за водене, 
поддържане и ползване на регистър от три 
секции, както следва:
1. приемно-предавателните станции на 
наземни мрежи, позволяващи предоставянето 
на електронни съобщителни услуги;
2. дейностите, извършени при условията на 
чл. 151, ал. 1, т. 16 от Закона за устройство 
на територията;
3. уведомленията за разположените точки 
за безжичен достъп с малък обхват, които 
отговарят на изискванията, определени в 
Регламент за изпълнение (ЕС) 2020/1070 на 
Комисията от 20 юли 2020 г. за определяне 
на характеристиките на точките за безжи­
чен достъп с малък обхват съгласно член 57, 
параграф 2 от Директива (ЕС) 2018/1972 на 
Европейския парламент и на Съвета за уста­
новяване на Европейски кодекс за електронни 
съобщения (Регламент (ЕС) 2020/1070).
(2) С наредбата се определят и:
1. процедурата за вписване в регистъра и 
заличаване на направена регистрация;
2. условията и редът за предоставяне на 
достъп до информация в регистъра;
3. дължимите административни такси.
(3) Наредбата не се прилага за приемно-
предавателните станции, свързани с нацио­
налната сигурност.
Чл. 2. Регистърът се създава и поддържа 
от Комисията за регулиране на съобщенията, 
наричана по-нататък „Комисията“.
Чл. 3. (1) Регистърът се поддържа посред­
ством информационна система, достъпна чрез 
интернет страницата на Комисията.
(2) Регистърът поддържа географска инфор­
мационна система, която включва централи­
зирана геобаза данни, и осигурява достъп до 
пространствени данни, метаданни и услуги 
за пространствени данни.
(3) Регистърът съдържа данни, включително 
графични, за вписаните обстоятелства.
Раздел II
Съдържание на регистъра
Чл. 4. (1) Регистърът съдържа следната ин­
формация за приемно-предавателните станции 
на наземни мрежи, позволяващи предоста­
вянето на електронни съобщителни услуги:
1. идентификационни данни на оператора 
на електронната съобщителна мрежа;
2. данни за приемно-предавателната стан­
ция, включващи следните атрибутивни ха­
рактеристики:
а) идентификационен номер, генериран от 
системата при първоначалната регистрация на 
съответната приемно-предавателна станция в 
регистъра по чл. 1, ал. 1;
б) местоположение (адрес), включително 
гео­графски данни в съответствие с гео­
дезическа система – БГС2005 (Българска 
геодезическа система 2005 – TRS 1989 UTM 
Zone 35N), приета с Постановление № 153 на 
Министерския съвет от 2010 г. за въвеждане 
на „Българска геодезическа система 2005“, 
както и височина над кота терен;
в) код на клетката и код на приемно-пре­
давателната станция, определени от оператора 
на електронната съобщителна мрежа;
г) използвана технология;
д) носещи честоти и ширина на канала;
е) мощност на изхода на предавателя и 
еквивалентна изотропно излъчвана мощност 
на приемно-предавателната станция;
ж) производител, включително на антен­
ните съоръжения;
з) тип оборудване, включително на антен­
ните съоръжения;
и) параметри на антенната система;
3. данни за документи по въвеждането 
в експлоатация на приемно-предавателната 
станция:
а) номер/номера на протокола за измерване 
на стойностите на електромагнитните полета;
б) номер/номера на разрешението за 
ползване.
(2) При наличие на информационна систе­
ма, съдържаща данните по чл. 4, ал. 1, т. 3, 
същите ще се изискват по служебен път.
Чл. 5. Регистърът съдържа следната инфор­
мация за дейностите по чл. 151, ал. 1, т. 16 от 
Закона за устройство на територията:
1. идентификационен номер на приемно-
предавателната станция (съответстващ на 
номера по чл. 4. ал. 1, т. 2, буква „а“), за 
която се отнасят дейностите;
2. описание на извършените дейности.
Чл. 6. Регистърът съдържа следната ин­
формация за уведомленията относно разпо­
ложените точки за безжичен достъп с малък 
обхват от клас Е2 и Е10: